Valjupallosimppu

Valjupallosimppu (Cottunculus thomsonii)  on merisimppujen heimoon kuuluva kalalaji, joka esiintyy Atlantin syvissä vesissä.

Koko ja ulkonäkö
Valjupallosimppu on pitkänomainen ja suuri- ja pyöreäpäinen kala, joka voi kasvaa enintään 43 cm pitkäksi. Kalan päässä on lyhyitä luupiikkejä, ja sen silmät ovat suuret. Väriltään se on harmahtavan tai punertavan ruskea.

Levinneisyys ja elintavat
Valjupallosimppua tavataan Atlantin länsiosissa Grönlannista Etelä-Carolinaan ja Atlantin itäosissa Islannista Guinea-Bissauhun asti. Kala liikkuu lähellä pehmeää pohjaa tyypillisimmin 100–1 600 metrin syvyydessä. Valjupallosimpun ravintoa ovat selkärangattomat eläimet.

Lähteet

Luokka:Simppukalat